འབྲུག་རྒྱལ་ཁབ་ཀྱི་རྒྱལ་རྟགས་ནི་མུ་ཁྱུད་རིན་པོ་ཆེས་བརྒྱན་ཅིང་བཟོ་དབྱིབས་སྒོར་མོ་ཅན་ཞིག་ཡིན།མུ་ཁྱུད་ཀྱི་ནང་གི་ཕྱོགས་གཡས་གཡོན་གཉིས་སུ་གྱེན་ལ་ལང་བའི་ཕོ་འབྲུག་མོ་འབྲུག་གཉིས་ཡོད།དེ་གཉིས་ཀྱི་བར་ན་རྡོ་རྗེ་རྒྱ་གྲམ་གཉིས་དང་འོག་ན་པདྨ་དང་སྟེང་ན་ནོར་བུ་འོད་འབར་ཞིག་ཡོད།རྡོ་རྗེ་ཆོས་སྲིད་གཉིས་བར་གྱི་མཐུན་སྒྲིལ་གྱི་སྟོབས་ཤུགས་ལ་གོ་ཞིང་།པདྨས་དྲི་མ་མེད་པ་མཚོན།ནོར་བུས་སྲིད་ཤུགས་མཚོན་ཞིང་།ཕོ་འབྲུག་དང་མོ་འབྲུག་གཉིས་དཔལ་ལྡན་འབྲུག་པའི་མཚན་བྱང་གི་ཚུལ་དུ་ལང་བས་འབྲུག་སྐད་ལྡིར་བ་ལྟ་བུའི་ཡུལ་འདིའི་བླ་ན་མེད་པའི་སྙན་གྲགས་ཕྱོགས་བཞིར་སྒྲོག་པ་མཚོན།